Antiikin Arkadia
Maantiede > Alueet

Arkadia jaettiin useisiin alueisiin, joista monet saivat nimensä keskus-poliksestaan eli kaupunkivaltiostaan. Lisäksi Arkadiassa oli neljä heimoaluetta, Eutresia, Kynuria, Mainalia ja Parrhasia. Kukin näistä neljästä alueesta oli Arkadian valtiomallissa samantasoinen Arkadian polisten kanssa.
Arkadian alueet olivat:
Tegeatis (Τεγεᾶτις) sijaitsi Arkadian kaakkoisosassa. Sen keskuskaupunki oli Tegea, ja siellä sijaitsivat myös Tegean alaiset Manthyrea, Fylake, Garea ja Korytheis.
Mantinike (Μαντινική) sijaitsi Tegeatiin pohjoispuolella. Sen keskuskaupunki oli Mantineia, ja siellä sijaitsivat myös Maira, Petrosaka, Foizon, Nestane, Melangeia ja Elymia.
Stymfalia (Στυμφαλία) sijaitsi Mantiniken pohjoispuolella. Sen keskuskaupunki oli Stymfalos, ja siellä sijaitsivat myös Oligyrton ja Alea.
Mainalia (Μαιναλία) sai nimensä Mainalos-vuoresta ja sijaitsi etelään ja länteen Mantinikesta. Sen keskuskaupunki oli Mainalos. Megalopoliista Tegeaan johtaneella tiellä sijaitsivat Ladokeia, Haimoniai, Oresthasion, Afrodision, Athenaion, Asea ja Pallantion. Megalopoliista Mainalokseen johtaneella tiellä sijaitsivat Peraitheis, Lykoa, Dipaia ja Sumateion. Mainaloksen pohjoispuolella sijaitsivat Anemosa ja Helisson. Pallantionin ja Asean välissä sijaitsi Eutaia. Suurin osa näiden kaupunkien asukkaista siirrettiin Megalopoliihin sen perustamisen yhteydessä. Se sijaitsi Mainalian lounaiskulmassa. Megalopoliihin siirrettiin myös suuri osa Maleatiin, Kromitiin, Parrhasian, Kynurian ja Eutresian asukkaista.
Maleatis (Μαλεᾶτις) sijaitsi Mainalian eteläpuolella Lakonian vastaisella rajalla. Pausanias kutsui sen sekä Kromitiin asukkaita nimityksellä Aigytai, koska lakonialainen Aigyksen kaupunki kuului alun perin Arkadiaan. Alueella sijaitsivat Malea, Leuktra eli Leuktron, Falaiseai ja Skirtonion.
Kromitis (Κρωμῖτις) sijaitsi Maleatiin länsipuolella Messenian vastaisella rajalla. Siellä sijaitsivat Kromoi eli Kromnos, Gatheai ja Faidrias.
Parrhasia (Παῤῥασία) sijaitsi Messenian vastaisella rajalla pohjoiseen Kromitiista ja Messeniasta, ja käsitti Alfeioksen tasangon eteläosan. Siellä sijaitsivat Makareai, Daseai, Akakesion, Lykosura, Thoknia, Basilis, Kypsela, Bathos, Trapezus, Akontion ja Proseis. Parrhasian asukkaat parrhasioit mainitaan kaikkein vanhimpana Arkadian heimoista.
Figalike (Φιγαλική) sijaitsi länteen Parrhasiasta ja pohjoiseen Messeniasta. Sen keskuskaupunki oli Figaleia.
Kynuria (Κυνουρία) sijaitsi pohjoiseen Figalikesta ja Parrhasiasta. Siellä sijaitsivat Lykaia, Theisoa, Brenthe, Rhaiteai, Thyraion, Hypsus, Gortys eli Gortyna, Maratha, Bufagion ja Alifeira. Arkadian Kynuriaa ei tule sekoittaa tunnetumpaan Kynuriaan Peloponnesoksen itärannikolla Argoliin ja Lakonian välissä.
Eutresia (Εὐτρησία) sijaitsi Parrhasian ja Mainalian välissä. Sitä asuttivat eutresioit, ja siellä sijaitsivat kaupungit Trikolonoi, Zoiteion eli Zoitia, Kharisia, Ptolederma, Knauson ja Paroreia.
Heraiatis (Ἡραιᾶτις) sijaitsi Arkadian länsiosassa Eliin vastaisella rajalla. Siellä sijaitsivat Heraia ja Melainai.
Orkhomenia (Ὀρχομενία) sijaitsi pohjoiseen Eutresiasta ja Kynuriasta ja itään Heraiatiista. Sen keskuskaupunki oli Orkhomenos. Siellä sijaitsivat myös Amilos, Methydrion, Falanthon, Theisoa ja Teuthis, sekä Dipoina, Kallia ja Nonakris, jotka muodostivat tripoliin. Orkhomenian Nonakrista ei tule sekoittaa Feneatiin Nonakriihin.
Kafyatis (Καφυᾶτις) sijaitsi pohjoiseen ja länteen Orkhomeniasta. Siellä sijaitsivat Kafyai ja Nasoi.
Feneatis (Φενεᾶτις) sijaitsi Arkadian koillisosassa Akhaian vastaisella rajalla, pohjoiseen Kafyatiista. Siellä sijaitsivat Feneos, Lykuria, Karyai, Penteleion ja Nonakris.
Kleitoria (Κλειτορία) sijaitsi länteen Feneatiista. Sen keskuskaupunki oli Kleitor, ja siellä sijaitsivat myös Lusoi, Paion eli Paos, Seirai, Leukasion, Mesoboa, Nasoi, Halus eli Oryks ja Thaliades.
Kynaitha (Κύναιθα) oli pieni alue pohjoiseen Kleitoriasta, Arkadian luonnollisten rajojen ulkopuolella. Siellä sijaitsi samanniminen kaupunki Kynaitha.
Psofidia (Ψωφιδία) sijaitsi länteen Kleitoriasta Eliin vastaisella rajalla. Siellä sijaitsivat Psofis sekä Tropaian kylä.
Thelpusia (Θελπυσία) sijaitsi etelään Psofidiasta samoin Eliin vastaisella rajalla. Siellä sijaitsivat Thelpusa sekä Onkeion eli Onkai.